Siku ya kwanza kazini

SIKU YA KWANZA KAZINI

Ilikuwa ndiyo siku yangu ya kwanza kuanza kazi katika kituo cha polisi.
Mjini kakamega. Mkuu wa kituo alikuwa ametuagiza siku hiyo. Alisema kuwa
tusike doria katika barabara kuu. Nilifurahia sare yangu kuu. Viatu
vyeusi pia. Viatu hivyo vilingara kwenye jua la asubuhi. Kichwani kofia
ilikuwa imenikaa sawasawa. Nilipapasa kibandiko changu cha namba
kilichoninginia juu ya mfuko. Kifuani upande wa kushoto nikatabasamu.
Punde akili zangu zikaruka nyuma miaka miwili iliyopita. Nilikuwa
nikifanya kazi ya ukondakta. Vifaa vyangu vilikuwa ni sare. Mdomo na
mikono. Gari langu liliitwa mwewe. Basi la mwewe lilikuwa dogo. Lilikuwa
na rangi ya manjano. Uwezo wale ulikuwa wa kubeba abiria thelathini na
sita. Dereva wake aliitwa umeme. Lakabu hii aliupata kutokana na tabia
yake ya kuendesha basi kwa kasi kupindukia. Mwanzo wangu katika kazi
hiyo ulikuwa mgumu. Ilibidi niamke mafungulia ngombe. Katika baridi na
umande ulionyoynyota usiku kucha. Na kurejea usiku wa giza na baridi
uliopenya mpaka mapafuni. Abiria nao walikuwa wengi. Mizigo yao pia
ilikuwa mingi. Kuna waliobeba marobota makubwa ya mitumba. Wengine
magunia yaliyobeba dagaa kupindukia. Wengine walikuwa na magunia ya
mahindi. Mimi nilikuwa wa kuyanyanyua na kuyapandisha juu ya chanja ya
basi njiani. Kwani utingo walibakia kituo cha mabasi.

Siku za mwanzoni. Uhuni ,uchepe na ulaghai wa utingo. Madahali na wapiga
debe wa vituo vya mabasi ulinipa mtihani. Lakini nilianza kuzoea
taratibu. Hatimaye nikafuzu. Ilipotokea mizigo mizito nilitumia nguvu
zote. Huku ukisukumwa na mwenye mzigo. Tuliunyanyua hobelahobela na
kuuvurumisha juu ya kipaa. Baiskeli niliifanyia vivyo hivyo kwa
kulitanguliza gurudumu la mbele. Mbinu hii iliniwezesha kuipandisha juu
ya kipaa cha basi kama kitakataka. Uhuni pia niliuzoea. Aliyetaka uchepe
kwangu aliupata. Aliyeomba ubabe kwangu aliupata. Na aliyetaka ufidhuli
aliupata vilevile. Nilijifunza jinsi ya kuninginia mlangoni mwa basi.
Huku mguu mmoja ukichomoka nje kama mtu aliye kuwa kwenye bembea.
Kuparamia ngazi mpaka juu ya kipaa . Na kushuka huku basi likiwa
linaenda ilikuwa kazi yangu. Niliweza pia kushuka. Na kuchupia basi
likiwa kwenye mwendo wa kasi kubwa bila shida. Niliifanya kazi yangu kwa
uhodari mkubwa. Nilijua kila abiria alipoingilia na kituo cha kushukia.
Nilijua nauli ya kumtoza kila msafiri . Pamoja na kukadiria ada ya
mizigo. Pesa nilizokusanya sikuweka mfukoni. Nilizinyoosha na kuzikunja
mara mbili. Kisha nikazibanisha kati ya kidole cha shahada. Na cha kati.
Bila msaada wa kalamu wa kikokotozi nilifahamu bakaa ya kurudisha kwa
kiasi chochote. Cha pesa nilichopewa. Hata hivyo,ukorofi wa baadhi ya
abiria haukukosa kuleta adha. Kulitokea mara kwa mara abiria wenye
kiburi na vinganganizi waliobishia nauli. Aidha kulikuwa na wale
waliotoa noti kubwa. Hata walipokuwa walienda mwendo wa karibu. Huu
ulikuwa ujanja wa kutaka kusamehewa kupia nauli. Waliambulia patupu.
Jambo lililonipa udhia ni kule kusakwa na Askari wa trafiki.
Walichunguza idadi ya abiria . Matumizi ya mikanda . Na kasi ya basi.
Lakini hata kama uliyatimiza haya. Waliweza kusingizia kuwa gari lina
makosa . Kama ya magurudumu yaliyochakaa. Au taa zisizofanya kazi.
Ingawa madereva walikuwa na mbinu za kufahamishana askari walipojibanza
barabarani. Kuyavizia mabasi na hivyo kuwakwepa mara nyingine tulinaswa.
Na hii ilipotokea kulikuwa na mambo mawili. Heri au shari. Yani
kuwafunika macho. Au kubururwa mahakamani. Wengi tulihofia hatua hii.
Maana polisi walipata nafasi ya kutubambikizia makosa mengine.

Nikigutushwa kutoka kwenye kumbukumbu hizo na Askari mwenzangu.
Aliniashiria kuja kwa basi. Niliuinua mkono wangu wa kulia
kulisimamisha. Aliyekuwa mwindwa sasa alikuwa ndiye mwinda. Nilikumbuka
kauli ya mwalimu wangu. Alituangazia kuhusu gurudumu la maisha.